Hvordan kan grunden være mere værd uden min bolig?
Hvis vi starter fra bunden, har Vurderingsstyrelsen egentlig sendt to vurderinger ud: Grundværdien og ejendomsværdien.
Mens det første dækker over den værdi, grunden i sig selv har, dækker ejendomsværdien over værdien af ejendommen plus grunden. De fleste vil nok instinktivt tænke, at en ejendom ikke kan trække ned, men det er faktisk ikke helt utænkeligt:
Det koster penge at rive et hus ned, og derfor kan dét alene gøre, at boligen trækker ned i ejendomsværdien, hvis et gammelt skur står i vejen for et nyt hus.
I mange tilfælde er det dog noget helt andet, der er på spil: En lille regel, der handler om ”bedst mulig udnyttelse”.